# Yoon Mee-hyang

    En aquest nom coreà, el cognom és Yoon.
Yoon Mee-hyang (Namhae, 1964) és una activista dels drets humans, política i escriptora sud-coreana. Va ser directora del Consell Coreà per a la Justícia i el Record dels Problemes de l'Esclavitud Sexual Militar per part del Japó, una organització dedicada a la defensa de les antigues dones de conhort, que van ser obligades a l'esclavitud sexual durant la Segona Guerra Mundial per part l'Imperi Japonès. És autora de 25 Years of Wednesdays: The Story of the "Comfort Women" and the Wednesday Demonstrations.
L’abril de 2020, Yoon va ser escollida com diputada demòcrata de l'Assemblea Nacional de Corea del Sud, en un escó assignat per representació proporcional.
El setembre de 2020 Yoon va ser suspesa del Partit Demòcrata després de ser acusada per la fiscalia d'un districte del Seül de vuit càrrecs, entre ells frau, malversació i abús de confiança, per malversar donacions i subvencions del govern de l'organització de defensa de les dones de conhort que dirigia.

## Educació

Yoon va néixer a Namhae, província de Gyeongsang del Sud, en 1964. Es va graduar en la Universitat de Hanshin en 1987 i va obtenir un màster en benestar social en la Universitat Ewha Womans en 2007.

## Suport a la causa

Des de la dècada de 1990, Yoon ha estat la líder del Consell Coreà per a les Dones Esclavitzades per a l'Esclavitud Sexual Militar pel Japó, ara anomenat Consell Coreà per a la Justícia i el Record dels Problemes de l'Esclavitud Sexual Militar pel Japó (en coreà: 일본군성노예제 문제해결을 위한 정의기억연대). L'organització es va crear en 1990 per a defensar els drets de les antigues dones de conhort. Des de gener de 1992, el consell ha organitzat més de 1.000 concentracions setmanals davant de l'ambaixada japonesa a Seül per a conscienciar sobre el problema de la violència de guerra contra les dones. El grup ha demanat al govern japonès que presenti una disculpa formal i una compensació a les antigues dones de conhort.
El llibre de Yoon sobre el tema, 20 Years of Wednesdays: The Unshakable Hope of the Halmoni - Former Japanese Military Comfort Women (20년간의 수요일 : 일본군 '위안부' 할머니들이 외치는 당당한 희망), es va publicar en 2010 en coreà, i es va traduir al japonès a l'any següent. Una continuació en 2016, 25 Years of Wednesdays (25 년간의 수요일), incloïa informació sobre el nou acord entre els governs coreà i japonès per a resoldre pacíficament la qüestió. En 2019 es va publicar una traducció a l'anglès realitzada per Koeun Lee.
Yoon va crear el Museu de Drets Humans de la Guerra i la Dona a Seül en 2012. També ha estat diputada fundadora de la Fundació de Dones de Corea i directora executiva del Subcomitè de Dones del Moviment de Reunificació Nacional. Yoon apareix en The Apology, un documental dirigit per Tiffany Hsiung en el qual apareixen les antigues dones de conhort Gil Won-Ok, Adela Reyes Barroquillo i Cao Hei Mao.

## Eleccions

El 15 d'abril de 2020, Yoon va ser triada per a un escó de l'Assemblea Nacional de representació proporcional com a candidata del Partit de la Plataforma, un partit satèl·lit del Partit Democràtic de Corea.

## Polèmica

El maig de 2020, Lee Yong-soo, una supervivent de les dones de conhort de noranta-un anys, va acusar Yoon de no utilitzar les donacions públiques en benefici de les víctimes de les dones de conhort. En una roda de premsa, Lee Yong-soo va acusar Yoon i a la seva organització d'explotar financera i políticament a les supervivents durant trenta anys. Lee també va declarar que Yoon "no ha de convertir-se en membre de l'Assemblea Nacional. Ella ha de resoldre primer aquest problema". Lee va declarar que no donava suport a la candidatura parlamentària de Yoon i la va acusar de mentir sobre el seu suport durant les eleccions.
Com a conseqüència, el fiscal general de Corea, Yoon Seok-youl, va ordenar una recerca sobre el Consell Coreà per a la Justícia i el Record per les acusacions de frau financer i malversació de fons. Cho Hae-jin, diputat del Partit del Futur Unit, va plantejar que Yoon podria haver estat utilitzant les donacions destinades a les dones de conhort per a fins personals, mentre que altres legisladors li han demanat que dimiteixi del seu escó. No obstant això, els representants del governant Partit Democràtic, del qual Yoon és diputada electe, van decidir esperar al resultat de la recerca dels fiscals.
El setembre de 2020, els fiscals van acusar formalment a Yoon de càrrecs com a frau, malversació i abús de confiança. A més, Yoon ha estat acusat de quasi frau contra Gil Won-ok, una altra supervivent que, segons la fiscalia, pateix demència, la qual cosa Yoon va aprofitar per a pressionar-la perquè donés un total de 79,2 milions de wons al Consell Coreà entre novembre de 2017 i gener de 2020.
Només llavors, el Partit Democràtic va suspendre l'afiliació al partit de la diputada Yoon Mee-hyang, que va arribar a ser legisladora proporcional gràcies a la seva trajectòria de suport a les supervivents de les dones de conhort.

## Referències

* ↑ «[선택 2020 거리에서 '수요집회' 이끌던 윤미향, 이제는 국회로]» (en coreà), 16-04-2020.
* ↑ MYO-JA, SER. «Yoon Mee-hyang suspended from Democratic Party», 16-09-2020.
* ↑ Whee Hee-bok. «[원희복의 인물탐구한국정신대대책협의회 윤미향 상임대표… 24년간 작은 함성, 세계로 증폭되다]» (en coreà), 11-01-2016.
* ↑ Kim Mi-ran. «정대협 윤미향 대표…18번째 '늦봄 통일상' 수상자 - 고발뉴스닷컴» (en coreà), 01-04-2013.
* 1 2 Kim, Dong-Gyu. «제9회 의암주논개상에 정신대대책협 윤미향 대표 선정» (en coreà), 25-09-2015.
* 1 2 3 Kambayashi, Takehiko «Yoon Mee-hyang helps Korea's World War II sex slaves tell their stories». Christian Science Monitor, 05-09-2014.
* ↑ «Readout of the Secretary-General's meeting with Ms. Yoon Mee-Hyang, Co-Chair and Representative for the Korean Council for the Women Drafted for Military Sexual Slavery by Japan, and Ms. Gil Won-ok, one of the victims» (en anglès), 11-03-2016.
* ↑ Lee Tae-hee. «Former 'comfort woman' dies at 93, leaving 24 survivors» (en anglès), 28-01-2019.
* ↑ Sang-Hun, Choe «Kim Bok-dong, Wartime Sex Slave Who Sought Reparations for Koreans, Dies at 92» (en anglès). The New York Times, 29-01-2019.
* 1 2 Song A-young. «올해 한신상 수상자에 '김해성 목사·윤미향 대표'» (en coreà), 06-04-2013.
* ↑ Lee Minji. «After 28 years, rally protesting Japan's wartime sex slavery still going strong» (en anglès), 08-01-2020.
* ↑ Yun-hyung, Gil. «This is not just a statue of a young girl, but a monument to peace», 23-11-2014.
* ↑ Heo Yeon. «위안부문제 다룬 책, 일본 권장도서 됐다» (en coreà).
* ↑ Denying the Comfort Women: The Japanese State's Assault on Historical Truth. Abingdom, Oxon: Routledge, 2018. ISBN 978-1-138-04871-3. OCLC 1020709510.
* ↑ Kim Se-jeong. «Activist publishes book on former sex slave victims» (en anglès), 24-01-2016.
* ↑ Yoon, Mee-hyang. 25 Years of Wednesdays: The Story of the "Comfort Women" and the Wednesday Demonstrations. First English. Seoul: Korean Council for Justice and Remembrance for the Issues of Military Sexual Slavery by Japan, 2019. ISBN 979-11-88835-08-9. OCLC 1133655622.
* ↑ National Film Board of Canada. The Apology (en anglès).
* ↑ «'윤봉길 손녀' 윤주경·'4부자 의원' 김홍걸·'수요집회' 윤미향 당선» (en coreà).
* ↑ «Yoon uses comfort women for own interest» (en anglès). koreatimes, 25-05-2020.
* ↑ ; Myo-ja, Ser «Civic group backs allegations against Yoon Mee-hyang». Korea JoongAng Daily, 01-06-2020.
* ↑ «Ex-South Korea comfort woman accuses activist of exploiting women, funds» (en anglès). UPI, 07-05-2020.
* ↑ «South Korea probes wartime 'sex slaves' group for fraud: Media report» (en anglès). The Straits Times, 27-05-2020.
* ↑ «[From the scene Activists strive to save legacy of 'comfort women' rally]» (en anglès). www.koreaherald.com, 13-05-2020.
* ↑ «Yoon and Democratic Party need to address Lee Yong-su’s remarks for the sake of the comfort women movement», 26-05-2020.
* ↑ «Lawmaker draws fresh criticism for mask-free gathering and 'comfort women' comments» (en anglès). koreajoongangdaily.joins.com.
* ↑ SER, MYO-JA. «Yoon Mee-hyang suspended from Democratic Party», 16-09-2020.